انت خايف من الامتحانات؟ هتعمل ايه عشان تستعد للامتحان؟ النصايح دي هتفيدك.
ركز على اللي مدرسك بيقوله عن الامتحان اللي جاي. اكتب بالظبط ايه اللي هتتامتحن فيه. لما تعرف الامتحان هيبقى على ايه يبقى خلصت نص المشوار.
اعمل قايمة مراجعة فيها النقط المهمة من المحاضرة والمواد اللي قريتها. كده مذاكرتك هتبقى في مكان واحد. والاهم ان لما تعيد كتابة المواد دي هتساعدك تفتكرها.
بلاش تحشي! الاستعداد للامتحان بيبدأ من اول يوم في الفصل، فخليك مواظب على القراية والواجب. كده هتحتاج بس تراجع للامتحان - مش تتعلم كل حاجة. لو استنيت لحد الليلة اللي قبل الامتحان عشان تحاول تتعلم كل حاجة، هتزود على نفسك ضغط اكتر.
نام كويس قبل الامتحان، ولو مقدرتش، متسهرش الليل كله. الابحاث بتقول ان النوم على الاقل 4 ساعات بيخلي نتايج الامتحان احسن.
كل فطار صحي عشان تخلي دماغك صاحية. ابعد عن السكر، عشان هيضعف قدرتك على التركيز.
ايه اللي تفتكر هيضعف قدرتك على التركيز؟
اكل فطار صحي. اخد سكر كتير. تخلي دماغك صاحية. تنام كويس في الليل.